recursal/SuperWikiNEXT-32B huggingface dataset:
**சிலந்திபிடிப்பான்** (*Little spiderhunter*) (*அரக்னோதீரா லாங்கிரோசுடுரா*)] நெக்டாரினிடே குடும்பத்தைச் சேர்ந்த நீண்ட, வளைந்த அலகினையுடைய ஒரு குருவி சிற்றினம் ஆகும். நியமிக்கப்பட்ட இனமான *A. longirostra longirostra*-வைத் தவிர எட்டு உள்ளினங்கள் உலகின் பல்வேறு பகுதிகளில் காணப்படுகின்றன.

உடலமைப்பும் கள அடையாளங்களும்
----------------------------

### உடலமைப்பு

லோட்டன் தேன்சிட்டை விட அளவில் [13 cm - 16 cm] பெரியது. மிக நீளமான, கீழ்நோக்கி வளைந்த அலகு; இடலைப் பச்சை நிற, கோடுகளற்ற மேற்பாகம். மஞ்சள் நிற கீழ்ப்பாகம். கண்-அலகு இடைப்பகுதி வெண்ணிறம். பறக்க உதவும் கரும்பழுப்பு இறகுகள் பச்சை ஓரங்களுடன் காணப்படும். வால் கரும்பழுப்பு நிறம்; அதன் ஓரங்கள் பச்சை நிறத்திலும் முனை வெண்மை தோய்ந்தும் இருக்கும். வாலின் அடிப்பகுதி வெள்ளை, கால்கள் கருப்பு அல்லது கருஞ்சாம்பல் நிறம்.

### கள அடையாளங்கள்

தேன்சிட்டுகளுக்குரிய பொதுவான இயல்பான ஆண் பெண் வேற்றுமை இவற்றுள் இல்லை; ஆனால் ஆணை விட பெண் சற்று சிறியதாக இருக்கும். பெண் குருவியின் தொண்டைப் பகுதி அதிக வெண்மையுடன் காணப்படும்; தோள்பட்டையில் ஆணுக்கு உள்ள செம்மஞ்சள் நிறக்கொத்து பெண்ணிற்கு இருக்காது.

பரவலும் வாழ்விடமும்
-------------------

### பரவல்

இப்புள்ளினமும் அதன் பல்வேறு உள்ளினங்களும் இந்தியா, வங்கதேசம், பூட்டான், மியான்மர், லாவோசு, வியட்நாம், கம்போடியா, மலேசியா, இந்தோனேசியா உள்ளிட்ட நாடுகளிலும் சில தீவுகளிலும் காணப்படுகின்றன. இந்தியாவில் மேற்குத் தொடர்ச்சி மலை, கிழக்கு கோதாவரிப் பகுதியிலுள்ள கிழக்குத் தொடர்ச்சி மலை மற்றும் வடகிழக்கு மாநிலங்களில் காணப்படுகின்றது.

### வாழ்விடம்

அலையாத்திக் காடுகள், சோலைக்காடுகள், மரங்கள் வெட்டப்பட்ட காட்டுப் பகுதிகள், காடுகளின் எல்லைப் பகுதிகள், ஊர்ப்புறத் தோட்டங்கள், வயல்வெளிகள், இரப்பர், இஞ்சி, வாழைத் தோப்புகளில் இவற்றைக் காணலாம். பொதுவாக, 600 மீ உயரம் வரை காணப்படும். தென்னிந்தியாவில் 1500 மீ வரையிலும் இவை காணப்படுகின்றன.

உணவு
----

தேன், சிலந்திகள், பூச்சிகள்.

வாழை (*Musa* sp), கல்வாழை (*Canna* sp.), முள் முருங்கை (*Erythrina* sp.) உள்ளிட்ட தாவரங்களின் பூக்களை இவை நாடும்.

மேற்கோள்கள்
-----------

1. ↑  BirdLife International (2016). "*Arachnothera longirostra*". *IUCN Red List of Threatened Species* **2016**: e.T103778625A94567188. doi:10.2305/IUCN.UK.2016-3.RLTS.T103778625A94567188.en.. பார்த்த நாள்: 15 November 2021.
2. ↑  க. ரத்னம் (1998). தமிழில் பறவைப் பெயர்கள். பக். 74 (398).
3. 1 2 3  "Little Spiderhunter (Subspecies)". 12 May 2021 அன்று பார்க்கப்பட்டது.
4. 1 2  "Species: Little Spiderhunter".
5. ↑  "Habitat-Little Spiderhunter".

வெளி இணைப்புகள்
---------------

விக்கிமீடியா பொதுவகத்தில்,  
 ***Arachnothera longirostra***   
என்பதின் ஊடகங்கள் உள்ளன. 

* Skull பரணிடப்பட்டது 2011-06-10 at the வந்தவழி இயந்திரம்
* The Internet Bird Collection

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q863101
* விக்கியினங்கள்: Arachnothera longirostra
* ADW: Arachnothera\_longirostra
* Avibase: B4EF3CAD7F76988C
* BirdLife: 103778625
* BOLD: 118795
* ஈபேர்டு: litspi1
* GBIF: 2484653
* iNaturalist: 202484
* IRMNG: 10218161
* ITIS: 558738
* IUCN: 103778625
* என்.சி.பி.ஐ: 237415
* TSA: 2141
* Xeno-canto: Arachnothera-longirostra

 |
**கியோஞ்சர் மாநிலம்** ( *Keonjhar State*) **கியூஞ்சர்** என்றும் அழைக்கப்படும் இது, பிரித்தானிய இந்தியாவில் இருந்த சமஸ்தானங்களில் ஒன்றாகும். ஒடிசா கிழக்கிந்திய முகமை மாநிலங்களில் இரண்டாவது பெரியதான இது, இன்றைய ஒடிசாவின் கெந்துஜார் மாவட்டத்தில் அமைந்துள்ளது.

மாநிலத்தின் வடக்கில் சிங்பூம் மாவட்டமும், கிழக்கில் மயூர்பஞ்ச் சமஸ்தானமும், பாலேசுவர் மாவட்டமும், தெற்கில் டேங்கனாள் சமஸ்தானமும், கட்டாக் மாவட்டமும், மேற்கில் பால் லஹாரா மற்றும் போனாய் மாநிலங்களும் எல்லைகளாக இருந்தன. மாநிலமானது இரண்டு தெளிவாக வேறுபடுத்தப்பட்ட பகுதிகளைக் கொண்டிருந்தது: கீழ் கியோஞ்சர், சமதளமான நதிப் பள்ளத்தாக்குகளின் பகுதி - முக்கிய நதி பைதரணி மற்றும் மேல் கியோஞ்சார், மலைத்தொடர்களால் ஆதிக்கம் செலுத்தும் காடுகளின் பகுதி, 1078 மீ உயரத்தை எட்டும் கந்தமாடன் ஆகியவை. தலைநகர் கியோஞ்சரில் இருந்தது.

வரலாறு
------

மரபுகளின்படி, கியோஞ்சர் மாநிலம் 12-ஆம் நூற்றாண்டில் கீழைக் கங்க வம்சத்தின் ஆட்சியின் போது நிறுவப்பட்டது. அப்போது மயூர்பஞ்சின் ஆதி பஞ்சாவின் சகோதரரான பஞ்சா வம்சத்தின் நிறுவனர் ஜோதி பஞ்சா, ஆதிக்கம் செலுத்தும் உள்ளூர் புயான் குலங்களின் உதவியுடன் கியோஞ்சரின் மன்னனாக அரியணை ஏறினார்.. கியோஞ்சரின் சிம்மாசன சடங்குகள் மற்றும் ஆட்சி மரபுகளில் புயான்களின் செல்வாக்கு இராச்சியத்துடன் நீண்டகால உறவைக் குறிக்கிறது.

14-ஆம் நூற்றாண்டில், கியோஞ்சர் மன்னனின் மருமகனான அனங்க பஞ்சா என்ற பெயருடைய கியோஞ்சரின் இளவரசர், கீழைக் கங்க ஆட்சியின் கீழிருந்த உள்ளூர் தலைவர்களால் பௌத் ராஜா என்று பெயரிடப்பட்டார். 

1947-இல் இந்தியாவின் சுதந்திரத்திற்குப் பிறகு, கியோஞ்சர் 1 சனவரி 1948 அன்று இந்தியக் குடியரசில் இணைந்தது  அதைத் தொடர்ந்து இது கியோஞ்சர் மாவட்டத்தின் (இப்போது கேந்துசர் மாவட்டம்) பகுதியாக மாறியது.

ஆட்சியாளர்கள்
-------------

பஞ்சா வம்சத்தின் ஆட்சியாளர்கள் கியோஞ்சரை ஆண்டனர். கியோஞ்சர் அரச குடும்பம் அண்டை மாநிலமான மயூர்பஞ்ச்சின் மயிலையும் மஞ்சள் மற்றும் நீல நிறங்களை தங்கள் கொடிகளாக ஏற்றுக்கொண்டது.

இதனையும் பார்க்கவும்
--------------------

* கிழக்கிந்திய முகமை
* இந்தியாவின் அரசியல் ஒருங்கிணைப்பு

சான்றுகள்
---------

1. ↑    "Keonjhar". *பிரித்தானிக்கா கலைக்களஞ்சியம்* (11th) **15**. (1911). Cambridge University Press.
2. ↑  Imperial Gazetteer of India, v. 15, p. 202
3. ↑  Cornelia Mallebrein (2010), *Sitting on the Tribal Chief’s Lap Coronation Rituals in Ex-Princely States of Orissa*, University of Tubingen
4. ↑  "Princely states - Keonjhar". 2019-03-19 அன்று மூலம் பரணிடப்பட்டது. 2022-02-22 அன்று பார்க்கப்பட்டது.
5. ↑  *ODISHA DISTRICT GAZETTEERS BOUDH* (PDF), GAD, Govt of Odisha, 1991, p. 23
6. ↑  *Imperial Gazetteer of India*, v. 7, p. 140.
7. ↑  Dr. Bhagyalipi Malla (August 2007). "Amalgamation of Princely States" (PDF). Orissa Review. p. 94,98. 18 July 2013 அன்று பார்க்கப்பட்டது.
8. ↑  Princely States of India
**அந்த்யோதயா அன்ன யோஜனா** (ஏழைகளுக்கான உணவுத் திட்டம்)(*Antyodaya Anna Yojana*)(lit ; அந்தியோதயா ஏழை ஏழைகளைக் குறிக்கும் அந்தியோதயா உணவுத் திட்டம்) என்பது இந்திய அரசின் திட்டமாகும். இந்தத் திட்டத்தின் மூலம் இலட்சக் கணக்கான ஏழைக் குடும்பங்களுக்கு அதிக மானிய விலையில் உணவை வழங்குவதற்கான இந்திய அரசின் நிதியுதவித் திட்டமாகும். இத்திட்டம் 25 திசம்பர் 2000 அன்று தேசிய ஜனநாயகக் கூட்டணி அரசினால் தொடங்கப்பட்டது. இந்தத் திட்டத்தை 2000ஆம் ஆண்டில் அப்போதைய மத்திய உணவு மற்றும் குடிமைப்பொருள் வழங்கும் துறையின் அமைச்சர் என் ஸ்ரீவிஷ்ணு துவக்கிவைத்தார்.முதலில் இந்திய மாநிலமான ராஜஸ்தானில் செயல்படுத்தப்பட்டது.

கணக்கெடுப்பு ஒன்றின் மூலம் "ஏழ்மையானவர்கள்" (வறுமைக் கோட்டிற்குக் கீழ் உள்ள 10,000,000 ஏழ்மையான குடும்பங்கள்) கண்டறியப்பட்ட பின்னர் அரசாங்கம் அவர்களுக்கு 35 கிலோகிராம் அரிசி மற்றும் கோதுமையை அதிக மானிய விலையில் வாங்குவதற்கான வாய்ப்பை வழங்கத் தொடங்கியது. ஒரு கிலோ அரிசி ₹ 3, கோதுமை ₹ 2க்கும் இத்திட்டத்தின் கீழ் வழங்கப்படுகிறது. கணக்கெடுப்புகளின் மூலம் அந்தந்த மாநில கிராமப்புற மேம்பாட்டு வசதிகளால் ஏழைக் குடும்பங்கள் அடையாளம் காணப்பட்டன. இந்தத் திட்டம் இரண்டு முறை, சூன் 2003-ல் ஒரு முறையும், பின்னர் ஆகத்து 2004-ல் இரண்டாம் முறையும் விரிவுபடுத்தப்பட்டது. ஒவ்வொரு முறையும் கூடுதலாக 5,000,000 வறுமைக்கோட்டிற்குக் கீழ் உள்ள குடும்பங்களைச் சேர்த்து, மொத்த குடும்பங்களின் எண்ணிக்கை 20,000,000ஆகக் கொண்டுவரப்பட்டது. இதற்குப் பிறகு 2003-ல் கூடுதலாக 50 லட்சம் குடும்பங்கள் சேர்க்கப்பட்டன.

குடும்ப அட்டைகள்
----------------

ஒரு குடும்பம் தகுதியுடையதாக அங்கீகரிக்கப்பட்டவுடன், அவர்களுக்குத் தனித்துவமான "அந்தியோதயா குடும்ப அட்டை" வழங்கப்படுகிறது. இந்த அட்டை, பொது விநியோக அட்டை (பச்சை நிற அட்டை) என்றும் அழைக்கப்படுகிறது. இது ஒரு அடையாள வடிவமாகச் செயல்படுகிறது.

மேலும் பார்க்கவும்
------------------

* தீன் தயாள் உபாத்யாய் அந்தோதய யோஜனா

மேற்கோள்கள்
-----------

1. ↑ . 2004-11-01.
2. ↑  "Antyodaya Anna Yojana (AAY) - Eligibility & Application - IndiaFilings". *IndiaFilings - Learning Centre* (ஆங்கிலம்). 2018-07-09. 2022-07-04 அன்று பார்க்கப்பட்டது.
3. ↑  pradhanmantriyojana (2021-09-20). "Antyodaya Anna Yojana (AAY) 202". *PRADHAN MANTRI YOJANA* (ஆங்கிலம்). 2022-07-04 அன்று பார்க்கப்பட்டது.
***காஞ்சனா 3***  என்பது ராகவா லாரன்ஸ் என்ற இயக்குநரால் இயக்கப்பட்டு வரும் ஒரு தமிழ் திகில் பழிவாங்கும் வகைத் திரைப்படம். இதில் ராகவா லாரன்ஸ்உதவி நடன இயக்குனர் தயாபரன், ஓவியா நடிக்கின்றனர். சன் பிக்சர்ஸ் நிறுவனம் இதைத் தயாரிக்கிறது. முனி தொடரின் நாலாவது பாகமாகவும், காஞ்சனா தொடரின் மூன்றாவது பாகமாகவும் தயாராகிறது. இத்திரைப்படம் 2019 ஆம் ஆண்டு ஏப்ரல் மாதம் 19 ஆம் நாள் வெளியிடப்பட்டது.

நடிகர்கள்
---------

* ராகவா லாரன்ஸ் - ராகவன் , காளி
* ஓவியா - காவியா
* கோவை சரளா - ராகவனின் தாய்

தயாரிப்பு
---------

காஞ்சனா 2 (2015) வெற்றியைத் தொடர்ந்து, அதே போன்ற, திகில் நகைச்சுவைப் படங்களை அதிகமாக தயாரிக்கப்போவதாக, இயக்குனர் ராகவா லாரன்ஸ் கூறினார். ஆகஸ்டுல், நாகா எனும் திரைப்படத்தை அறிவித்தார். அவரே இயக்குகிறார் என்றும், முனி தொடரின் நான்கவாது பாகமாக இருக்கும் என்றும் அறிவித்தார். முக்கிய வேடத்தில் நடிக்க நடிகை ஜோதிகாவை அணுகினார். என்றாலும், அதில் அதிக முன்னேற்றம் இல்லாததால், தனது அடுத்த படங்களான மொட்ட சிவா கெட்ட சிவா(2017), சிவலிங்கா(2017) ஆகியவற்றில் கவனம் செலுத்தினார்.

ஆகஸ்ட் 2017 ல் இப்படத்தின் வேலைகளை மீண்டும் தொடங்குவதாக ராகவா லாரன்ஸ் அறிவித்தார். அவரது வழக்கமான துணை நடிகர்களான, உதவி நடன இயக்குனர் தயாரிப்பாளர் தயாபரன் கோவை சரளா, ஸ்ரீமன் மற்றும் தேவதர்னி ஆகியோர் இதிலும் உள்ளனர். 2010ல் புகழ்பெற்ற திரைப்படமான எந்திரனைத் தயாரித்த சன் பிக்சர்ஸ், தங்கள் இரண்டாவது படமாக இதைத் தயாரிக்கின்றனர். செப்டம்பர் இறுதியில், ஓவியா, முதன்மைப் பாத்திரங்களில் நடிப்பதற்காக தேர்வுசெய்யப்பட்டனர்.

படப்பிடிப்பு சென்னையில் அக்டோபர் 2017 முதல் வாரத்தில் படம் தொடங்கியது. நிவேதா ஜோசப் ஆடை வடிவமைப்பாளராகப் பணிபுரிகிறார்.

உசாத்துணைகள்
------------

1. ↑
2. ↑
3. ↑  "காப்பகப்படுத்தப்பட்ட நகல்". 2017-09-12 அன்று மூலம் பரணிடப்பட்டது. 2018-04-29 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2017-10-10 அன்று மூலம் பரணிடப்பட்டது. 2018-04-29 அன்று பார்க்கப்பட்டது.

| * பா
* உ
* தொ
ராகவா லாரன்ஸ் இயக்கிய திரைப்படங்கள் |
| --- |
| முனி தொடர் | 
* *முனி* (2007)
* *காஞ்சனா* (2011)
* *காஞ்சனா 2: கங்கா*
* *காஞ்சனா 3* (2019)

 |
| மற்ற படங்கள் | 
* *மாஸ்* (2005) (தெலுங்கு)
* *பாணி* (2006) (தெலுங்கு)
* *டான்* (2007) (தெலுங்கு)
* *ரெபெல்* (2012) (தெலுங்கு)

 |
**போல்ட் கோட்டை** (*Boldt Castle*) என்பது ஐக்கிய அமேரிக்க மாநிலத்தின், நியூயோர்க் மாநிலத்தில் மாநிலத்தில் உள்ள ஹார்ட் தீவில் அமைந்துள்ள ஒரு சுற்றுலா தலமாகும். இது விருந்தினருக்கு ஆண்டின் மே  மற்றும் அக்டோபர் மாதங்களுக்கு இடைப்பட்ட காலத்தில் திறக்கப்படுகிறது. இது ஹார்ட் தீவின் இதயப்பகுதியான செயிண்ட் லாரன்ஸ் ஆற்றுப் பகுதியில் அமைந்துள்ளது. ஹார்ட் தீவானது ஜெஃப்சர்ன் மாவட்டத்தின் அலெக்ஸாண்ட்ரியா நகரத்தின் ஒரு பகுதியான  உள்ளது. இது அமெரிக்க பணக்காரரான  ஜார்ஜ் போல்ட் என்பவர் கட்டிய ஒரு தனியார் மாளிகை ஆகும். தற்போது இதை தவுசண்ட் ஐலாண்டுஸ் பிரிட்ஜ் ஆணையத்தால் ஒரு சுற்றுலாத் தலமாக பராமரிக்கப்படுகிறது.

வரலாறு
------

போல்ட் கோட்டையானது, 20 ஆம் நூற்றாண்டில் வாழ்ந்த ஜார்ஜ் சி போல்ட், தன் மனைவி லூயிஸுக்காக இந்தக் கோட்டையைக் கட்டத் தொடங்கினார். ஆனால், கட்டிட வேலை ஆரம்பித்த நான்கு மாதங்களிலேயே மாரடைப்பால் லூயிஸ் இறந்துவிட்டார். மனைவியின் இறப்பால் மனமுடைந்த போல்ட், கட்டுமானப் பணிகளை நிறுத்தியதோடு, அந்தத் தீவுக்கு வருவதையும் நிறுத்திவிட்டார். இந்தத் தனித்துவமான கோட்டையை பின்னர் அமெரிக்க அரசு சீரமைத்து, சுற்றுலாப் பயணிகளின் பார்வைக்குத் திறந்துவைத்துள்ளது.

படவரிசை
-------

* Boldt Castle on Heart IslandBoldt Castle on Heart Island
* Stained glass ceiling of Boldt Castle on Heart IslandStained glass ceiling of Boldt Castle on Heart Island
* Aerial view of Boldt Castle and some of the Thousand IslandsAerial view of Boldt Castle and some of the Thousand Islands

மேற்கோள்கள்
-----------

1. ↑  ரேணுகா (10 பெப்ரவரி 2018). "காதல் சொல்லும் கட்டிடங்கள்". *கட்டுரை*. தி இந்து தமிழ். 15 பெப்ரவரி 2018 அன்று பார்க்கப்பட்டது.

* Lucas, Roger. *Boldt Castle, Heart Island*. Cheektowaga, N.Y.: Research Review Publications, 1992.
* Malo, Paul. *Boldt Castle: In Search of the Lost Story*. Fulton, N.Y.: Laurentian Press, 2001.

வெளி இணைப்புகள்
---------------

* Boldt Castle – official website
**இரெபேக்கா டாவ்சன்** *(Rebekah Dawson)* ஓர் வானியற்பியலாளர் ஆவார்.

வாழ்க்கைப்பணி
-------------

இவர் 2009 இல் வெல்லெசுலி கல்லூரியில் இருந்து வானியற்பியலில் கலையிளவல் பட்டத்தைப் பெற்றார். இவர் ஆர்வார்டு பல்கலைக்கழகத்தில் சேர்ந்து பயின்று வானியலில் 2011 இல் கலைமுதுவர் பட்டத்தைப் பெற்றார். இவரது வானியலிலும் வானியற்பியலிலும் 2013 இல் பெற்ற முனைவர் பட்ட ஆய்வை உரூத் முரே-கிளே வழிகாட்டினார். இவர் தன் முதுமுனைவர் பாட்ட ஆய்வைமில்லர் அடிப்படை அறிவியல் ஆராய்ச்சி நிறுவனத்தில் 2013 இல் இருந்து 2015 வரை மேற்கொண்டார்.
இவர் 2016 ஜனவரியில் இருந்து, பென் மாநிலப் பல்கலைக்கழகத்தில் வானியல், வானியற்பியல் துறையில் உதவிப் பேராசிரியராகப் பணிபுரியத் தொடங்கினார்.

விருதுகள்
---------

இவர் 2017 இல் வானியலுக்கான ஆன்னி ஜம்ப் கெனான் விருதை "பல்கோள் அமைப்பில் உள்ள புறவெளிக் கோள்களின் ஊடாட்ட இயக்கப் படிமங்களை" புனைந்த்தற்காக பெற்றார்.

மேற்கோள்கள்
-----------

1. ↑  Presentation page on Penn State University website
2. ↑  Her CV
3. ↑  Annie Jump Cannon Award in Astronomy
4. ↑  Rebekah Dawson awarded Annie Jump Cannon Award in Astronomy
**இரூட் விளைவு** (*Root effect*) என்பது மீன்களின் குருதிவளிக்காவியில் நிகழும் ஓர் உடலியல் நிகழ்வு ஆகும். இதன் கண்டுபிடிப்பாளரான ஆர். டபிள்யூ. இரூட் பெயரில் இந்த விளைவு அழைக்கப்படுகிறது. நேர்மின்னி அல்லது கார்பனீராக்சைடு செறிவு அதிகரிக்கும் போது (குறைந்த காரகாடித்தன்மைச் சுட்டெண்) குருதிவளிகாவியின் தொடர்பும் ஆக்சிசனை எடுத்துச்செல்லும் திறனும் குறைகிறது. இரூட் விளைவு போர் விளைவிலிருந்து வேறுபடுகிறது. போர் விளைவில் ஆக்சிசனுடனான தொடர்பு மட்டுமே குறைகிறது. ஆனால் இரூட் விளைவில் குறைந்த காரகாடித் தன்மையில் குருதிவளிக்காவியின் ஒத்துழைப்பு இழப்பைக் காட்டுகின்றன. இதன் விளைவாக Hb-O2 விலகல் வளைவு வலதுபுறம் மட்டுமல்லாமல் கீழ்நோக்கி மாற்றப்படுகிறது. குறைந்த காரகாடியில், இரூட் விளைவைக் காட்டும் குருதிவளிக்காவி 20kPa வரை ஆக்சிசன் இழுவிசை இருந்தபோதிலும் முழுமையாக ஆக்சிசனேற்றப்படாது. இந்த விளைவு மீனில் உயர் ஆக்சிசன் சரிமானத்திற்கு எதிராக ஆக்சிசனை நீந்து பைகளில் இறக்கம் செய்ய குருதிவளிக்காவி அனுமதிக்கிறது. இந்த விளைவானது விழிநடுப்படலத்தில் குறிப்பிடப்பட்டிருந்தது. விழித்திரையில் குருதிக்குழல் வலைப்பின்னல் ஆக்சிசனை செலுத்துகின்றது. உரூட் விளைவு இல்லாதிருந்தால், விழித்திரை ஆக்சிச்னை தமனி இரத்தத்திலிருந்து நேரடியாகச் சிரை இரத்தத்திற்கு மாற்றும், இதனால் ஆக்சிசன் செறிவுக்குச் செயல்திறன் குறைவுடையதாக மாறும். அமில தகைவின் போது சிவப்பு தசைக்கு அதிக ஆக்சிசனை வழங்குவதில் நாட்ட இழப்பு காரணமாகிறது என்று அனுமானிக்கப்படுகிறது.

மேற்கோள்கள்
-----------

1. ↑  Ito N.; Komiyama N. H.; Fermi G. (1995). "Structure of Deoxyhaemoglobin of the Antarctic Fish Pagothenia bernachii with an Analysis of the Structural Basis of the Root Effect by Comparison of the Liganded and Unliganded Haemoglobin Structures". *Journal of Molecular Biology* **250** (5): 648–658. doi:10.1006/jmbi.1995.0405. பப்மெட்:7623382.
2. ↑  Pelster B (December 2001). "The generation of hyperbaric oxygen tensions in fish". *News Physiol. Sci.* **16** (6): 287–91. doi:10.1152/physiologyonline.2001.16.6.287. பப்மெட்:11719607. .
3. ↑  Verde, C. A. Vergara, D. Giordano, L. Mazzarella, and G. di Prisco. 2007. The Root effect - a structural and evolutionary perspective. Antarctic Science 19:271-278.
4. ↑  "Evolution of oxygen secretion in fishes and the emergence of a complex physiological system". *Science* **307** (5716): 1752–7. March 2005. doi:10.1126/science.1107793. பப்மெட்:15774753.
5. ↑  "Root Effect Hemoglobin May Have Evolved to Enhance General Tissue Oxygen Delivery". *Science* **340** (6138): 1327–9. June 2013. doi:10.1126/science.1233692. பப்மெட்:23766325. .
இரேத்தா பீபி,1995
**இரேத்தா எஃப். பீபி** *(Reta F. Beebe)* (பிறப்பு: அக்தோபர் 10, 1936, பேக்க கவுண்டி, கொலராடோ) ஓர் அமெரிக்க வானியலாளரும் நூலாசிரியரும் வானியலில் மக்கள் அறிவியல் பரப்புரையாளரும் ஆவார். இவர் வியாழன், காரிக் கோளகள் ஆய்வில் வல்லுனர் ஆவார். *வியாழன் எனும் பெருங்கோள்* என்ற நூலின் ஆசிரியரும் ஆவார் *. இவர் நியூ மெக்சிகோ மாநிலப் பல்கலைக்கழக வானியல் துறையின் தகைமைப் பேராசிரியராவார். இவர் 2010 இல் நாசாவின் சிரந்த பொதுமக்கள் சேவை பதக்கத்தை வென்றார்.*

இவர் பெருங்கோள்களுக்கான வாயேஜர் திட்டம் உள்ளடங்கிய பல நாசாவின் திட்டங்களின் திட்டமிடலிலும் மேலாண்மையிலும் பல்லாண்டுகள் செலவழித்துள்ளார். இவரது ஆய்வு ஆர்வம் வியாழன், காரிக்கோள், வருணன் (யுரேனசு), விண்மியம் (நெப்டியூன்) ஆகிய பெருங்கோள்களின் வளிமண்டலங்கள் பற்றி அமைந்தது. இவர் பெருங்கோள்களின் முகில்கள், காற்றுச் சுற்றோட்டம் ஆகியவற்றின் ஆய்விலும் அளத்தலிலும் ஈடுபட்டார். இவர் கலிலியோ, காசினி ஆகிய செயற்கைக்கோள் தரவுகளை விளக்க முயன்றார். மேலும், இவர் அபுள் விண்வெளித் தொலைநோக்கியைப் பயன்படுத்தி வியாழன், காரிக்கோளின் வளிமண்டலங்களின் கூடுதல் தரவுகளைத் திரட்டினார். இவர் அமெரிக்கத் தேசிய ஆராய்ச்சி மன்ற முதன்மை விண்வெளிக்குழுவாகிய கோள், நிலாத் தேட்டக் குழுவின் தலைவராவார். இவர் 1994 இல் சூமேக்கர்-இலெவி வியாழனைத் தாக்கியபோது, சூமேக்கர்-இலெவி வால்வெள்ளிப் பணிக்குழுவின் உறுப்பினராக விண்வெளித் தொலைநோக்கி அறிவியல் நிறுவனத்தில் இருந்தார். மிக அண்மையில் இவர் நாசாவின் பெருங்கோள்களுக்கான கோள்தரவு அமைப்பில் பணிபுரிந்து அவற்றின் தரவுகளைத் தொகுப்பதில் பங்கேற்றார். இவர் இத்திட்டத்தின் வளிமண்டலப் புலக்கணுவின் பொறுப்பாளரும் ஆவார். இவரது கோள்தரவு ஆவணமாக்கத் திறமையை ஐரோப்பிய விண்வெளி முகவாண்மையும் பயன்படுத்தியுள்ளது. இவர் பன்னாட்டுக் கோள்தரவுக் கூட்டமைப்பின் முடுக்கல்குழுவிலும் பணிபுரிகிறார்.

விருதுகள்
---------

* இவர் 1989 இல் நியூ மெக்சிகோ மாநிலப் பல்கலைக்கழகத்தின் பயிற்றல், ஆராய்ச்சி, படைப்புச் செயல்பாடு ஆகியவற்றுக்கான வெசுதாபர் விருதப் பெற்றார்
* இவர் 1998 இல் நியூ மெக்சிகோ மாநிலப் பல்கலைக்கழகத்தின் டென்னிசு டபுள்யூ. தார்னல் புல உறுப்பினர் சாதனை விருதைப் பெற்றார்.
* இவர் 2003 இல் அமெரிக்க வானியல் கழக கோள் அறிவியல் புலங்கள் பிரிவின் அரோல்டு மாசுர்சுகி விருதப் பெற்றார்.
* இவர் 2010 இல் நாசாவின் சிரந்த பொதுமக்கள் சேவை பதக்கத்தைப் பெற்றார்.

குறிப்புகள்
-----------

1. ↑  Beebe, Reta (1994) *Jupiter: The Giant Planet* Smithsonian Institution Press, Washington, D.C. ISBN 1-56098-417-1; second edition 1997, ISBN 1-56098-731-6
2. 1 2 3 4  Associated Press (15 September 2010) "NASA Medal Awarded to NMSU Astronomer" பரணிடப்பட்டது 2016-03-03 at the வந்தவழி இயந்திரம் *Alubuquerque Journal*
3. ↑  Associated Press (15 September 2010) "NASA medal awarded to NMSU astronomer" *Las Cruces Sun-News*  பரணிடப்பட்டது 2012-03-04 at the வந்தவழி இயந்திரம்
4. ↑  Staff (13 May 2002) "Astronomer Reta Beebe to give community talk May 15" *University of California Santa Cruz Currents*
5. 1 2  "Year 2003 DPS Prize Recipients"
6. ↑  "Welcome to the PDS Atmospheres Node" New Mexico State University
7. 1 2  "NMSU astronomer receives top public service medal from NASA" பரணிடப்பட்டது 2011-07-26 at the வந்தவழி இயந்திரம் New Mexico State University News Center
**அகப்பொருள்** என்பது உலகியல் வழக்கத்துக்கும் நாடக வழக்கத்துக்கும் பொருந்திவருமாறு பின்னப்பட்டதோர் வாழ்க்கைக் களஞ்சியம். இதில் உள்ள அகப்பொருள் தலைவர்கள், அகப்பொருள் வாயில்கள் ஆகியோர் அகப்பொருள் மாந்தர் ஆவர். 

தனிச் சிறப்பு
* இந்த அகப்பொருள் மாந்தர்களின் இயற்பெயர்கள் குறிப்பிடப்படுவதில்லை. இயற்பெயர் குறிப்பிடப்பட்டால் அவர்கள் புறப்பொருள் மாந்தர் ஆகிவிடுவர்.

அகப்பொருள் தலைவர்கள்
* அகப்பொருள் வழக்கில் தலைமைப் பொறுப்பேற்றிருக்கும் ஆண்மகனைத் தலைவன், தலைமகன், கிழவன், கிழவோன் என்பர்.
* பெண்மகளைத் தலைவி. தலைமகள், கிழவோள், கிழத்தி என்பர்.
* காமக் கிழத்தியர் தலைவனை மணப்பவர்.

அகப்பொருள் வாயில்கள்
அகம் என்பது அகப்பொருள் தலைவர்கள் வாழும் இல்லம். கட்டப்பட்ட இல்லத்துக்கு முன்றில், நுழைவாயில், புழைக்கடை என்னும் வாயில்கள் இருப்பது போல அகத்திணைத் தலைவர்களாகிய தலைவன் தலைவியரின் அகமாகிய உள்ளங்கள் ஒன்றிலொன்று நிலையாக நுழைந்திருப்பதற்கு வாயில்களாகச் சிலர் இருப்பர். அவர்கள் தோழி, தாய், செவிலி, பார்ப்பான், பாங்கன், பாணன், பாடினி, இளையர், விருந்தினர், கூத்தர், விறலியர், அறிவர், கண்டோர் ஆகியோர். இவர்களைச் சிறப்புடை மரபின் வாயில்கள் என்பர். 
களவு வாழ்க்கையினை உரையாடுவோர்
பார்ப்பான், பாங்கன், தோழி, செவிலி, கிழவன், கிழத்தி என்னும் ஆறு பேர் களவு வாழ்க்கையினை உரையாடும் அறுவரும். 
கற்பு வாழ்க்கையினை உரையாடுவோர்
பாணன், கூத்தன், விறலி, ,ஞானம் சான்ற அறிவர், கண்டோர்,கற்பு வாழ்க்கையினை
உரையாடும் அறுவரும்

அடிக்குறிப்பு
-------------

1. ↑  தொல்காப்பியம், கற்பியல், நூற்பா 52
2. ↑  தொல்காப்பியம் செய்யுளியல் 181
3. ↑  தொல்காப்பியம் செய்யுளியல் 182

காண்க
-----

|  |  |
| --- | --- |
| தொகு | **அகத்திணை மாந்தர்** |
| அகத்திணைத் தலைவர்கள் | தலைவன் | தலைவி | காமக்கிழத்தியர்

---

 |
| அகத்திணை வாயில்கள் | தோழி | நற்றாய் | செவிலி | பார்ப்பான் | பாங்கன் | பாணன் | பாட்டி | இளையர் | விருந்தினர் | கூத்தர் | விறலியர் | அறிவர் | கண்டோர்

---

 |
**அகமது இப்னு அரபுசா** (1389-1450) என்பவர் ஒரு அரபு எழுத்தாளர் மற்றும் பயணி ஆவார். இவர் தைமூரின் ஆட்சியின் (1370-1405) கீழ் வாழ்ந்தார். இவர் **அபு முகமது சிகாபல்தீன் அகமது இப்னு முகமது இப்னு அப்துல்லா இப்னு இப்ராகிம்** மற்றும் **முகம்மது இப்னு அரபுசா** (அரபு மொழி: ابن عَرَبْشَاه) என்கிற பெயர்களாலும் அறியப்படுகிறார்.

இவர் திமிஷ்கு நகரத்தில் பிறந்து வளர்ந்தார். சிரியா மீது தைமூர் படையெடுத்தபோது இவர் சமர்கந்திற்குச் சென்றார். பின்னர் திரான்சாக்சியானாவிற்குச் சென்றார். பிறகு எதிர்னே நகரத்திற்குச் சென்றார். அங்கு சுல்தான் முதலாம் மெகமெத்தின் அவையில் பணியாற்றினார். அங்கு அரபுப் புத்தகங்களைத் துருக்கிய மற்றும் பாரசீக மொழிகளுக்கு மொழிபெயர்த்தார். பிறகு திமிஷ்குவிற்குத் திரும்பினார். 23 ஆண்டுகளுக்குப் பிறகு அந்நகரத்திற்குத் திரும்பினார். பிறகு எகிப்துக்குச் சென்றார். அங்கே இறந்தார்.

பிரபல முசுலிம் அறிஞரான அப்துல் வகாப் இப்னு அரபுசா இவரது மகன் ஆவார்.

உசாத்துணை
---------

1. ↑  Donzel, E. J. van (1 January 1994). *Islamic Desk Reference*. BRILL. பக். 144. பன்னாட்டுத் தரப்புத்தக எண்:90-04-09738-4.. "Ibn Arabshah\*, Ahmad b. Muhammad: Arab historian and writer of Damascus; 13921450. He had learned Persian, Turkish and Mongol and in his chief work describes the conquests of Tamerlane and the conditions under his successor Shah Rukh."
2. ↑  AKA, ISMAIL. 1996. "THE AGRICULTURAL AND COMMERCIAL ACTIVITIES OF THE TIMURIDS IN THE FIRST HALF OF THE 15TH CENTURY". Oriente Moderno 15 (76) (2). Istituto per l'Oriente C. A. Nallino: 9. .
**அகனேசு பியெங்கா** *(Agnès Fienga)* ஒரு பிரெஞ்சு வானியலாளர் ஆவார். இவர் இந்திசுத்தியூத் தெ மெக்கானிக் செலெசுத்தெ எத் தெ கேல்குல் தெசு எப்பிமெரிடெசு எனும் நிறுவனத்தில் பணிபுரிகிறார்.

இவர் கோளிருப்பு நாட்காட்டி உருவாக்கப் புலத்தில் முனைவாகச் செயட்படுகிறார். இவர் பன்னாட்டு வானியல் ஒன்றிய உறுப்பினர். இவர் முனைவர் ஈ. மிலேசு சுட்டேண்டிசு அவர்களுடன் இணைந்து சிறுகோள்கள் ஆய்வில் ஈடுபட்டு, கோள் வட்டணை இயக்கத்தில் அவற்றின் தாக்கம்பற்ரி விரிவாக ஆய்வு செய்துள்ளார். இவர் கோளியக்கத்தால் புவி ஈர்ப்புக் கோட்பாட்டை சரிபார்த்தலிலும் ஆர்வம் கொண்டுள்ளார். அண்மையில் இவர் காசினி திட்டத் தரவுகளை ஆய்வு செய்து எலனா பித்யேவா நோக்கீடுகளை வைத்து உருவாக்கிய காரிக்கோளின் வட்டணையில் உள்ள பிறழ்வைக் கண்டுபிடித்தார்.

நாசாவின் தரவுப்படி, அகனேசு பியெங்காவின் அறிதிறச் சுட்டு (h-index) 9 ஆகும். தன்மேற்கோள்கள் தவிர்த்த இவரது ஆய்வைச் சுட்டும் மேற்கோள்கள் 208 ஆகும்.

மேற்கோள்கள்
-----------

1. ↑  Pdf
2. ↑  "Archived copy" (PDF). 2011-07-20 அன்று மூலம் (PDF) பரணிடப்பட்டது. 2009-12-28 அன்று பார்க்கப்பட்டது.CS1 maint: archived copy as title (link)

வெளி இணைப்புகள்
---------------

* Dr. Fienga webpage at IAU
* A. Fienga @ UTINAM
இன்றைய இந்தியா மற்றும் இலங்கைத் தீவில் தமிழ் பேசும் பகுதிகளை உள்ளடக்கிய பாண்டியப் பேர்ரசின் அதிகபட்ச அளவு.
**அகன்ற தமிழ்நாடு** என்பது தமிழ் தேசியத்தின் ஒரு தாயக கருத்தாகும், இது இந்திய ஒன்றியத்தின் தமிழ் பேசும் பகுதிகளையும் ("முதன்மை நிலப்பரப்பு") மற்றும் இலங்கை ("தீவு") தமிழ்ப் பகுதிகளையும் இணைப்பதன் மூலம் தமிழர்களுக்கு ஒரு தேசிய தாயகத்தை உருவாக்குவதை நோக்கமாக கொண்டுள்ளது. இருப்பினும் இந்தப் பகுதிகளின் வடக்குப் பகுதியில் பெருமளவில் கன்னடம், தெலுங்கு மொழி பேசும் மக்களும், தென்மேற்கில் மலையாள மொழி பேசும் மக்களும், தீவில் சிங்கள மக்கள் உள்ளனர். 1958 ஆம் ஆண்டில் சி. பா. ஆதித்தனார் தலைமையிலான நாம் தமிழர் மற்றும் தமிழக விடுதலை முன்னணி (டி.என்.எல்.எஃப்) மற்றும் 1980 களின் பிற்பகுதியில் தமிழ் தேசிய மீட்பு படையினர் (டி.என்.ஆர்.டி) போன்ற பல்வேறு தமிழ் குழுக்களால் அகன்ற தமிழ்நாடு என்ற கருத்தாக்கம் முன்மொழியப்பட்டது.

மேலும் காண்க
------------

* இலங்கைத் தமிழ்த் தேசியம்

குறிப்புகள்
-----------

1. ↑  *Dynamics of Tamil Nadu Politics in Sri Lankan Ethnicity (2003)* by Ganapathy Palanithurai, K. Mohanasundaram, p.44
**போலேரம்மா** ( தெலுங்கு: పోలేరమ్మ ) பிளேக் நோய் மற்றும் பெரியம்மைக்கான இந்து தெய்வம் ஆவார்.   அவர் முக்கியமாக ஆந்திர பிரதேச கிராமங்களில் உள்ள மக்களால் வழிபடப்படுகிறாள்,  மேலும் அந்த பிராந்தியங்களில் சிவனின் மனைவியாகக் கருதப்படுகிறாள்.

விளக்கம்
--------

கிராமத்தின் பாதுகாவலராக சேவையாற்றுவதாக கூறி  போலேரம்மாவை கிராம தெய்வமாக ஆந்திராவின் கிராம மக்கள் வழிபடுகின்றனர். பெரும்பாலும் மண் மற்றும் கற்களால் கட்டப்பட்ட அவளுடைய கோவிலும் சன்னதியும் பொதுவாக கிராமத்தின் எல்லைகளுக்கு வெளியே உள்ளது, அவர் பெரியம்மையை கட்டுப்படுத்திய தெய்வமாகக் கருதப்படுகிறார், மேலும் தமிழ்நாட்டின் மாரியம்மன் என்ற தெய்வத்துடன் தொடர்புடையவர். கால்நடைகளுக்கு ஏற்படும் நோய்,மழையின்மையால் ஏற்படும் வறட்சி மற்றும் மக்களின் பொது சுகாதார நலன் ஆகியவற்றை மேற்பார்வையிடுவதாகக் கருதப்படுகிறது. யானாடி மரபுப்படி, அம்மன் வழிபடாதபோது, அவளைப் பின்பற்றுபவர்களுக்கு பெரியம்மை நோய் ஏற்படுகிறது. நோய் குணமடைந்த பிறகு, ஒரு குறிப்பிட்ட நாளில் ஒரு சிறப்பு குடிசையில் அங்குள்ள சமூக மக்களால் அவள் வணங்கப்படுகிறாள்.

புராண பின்னணி
-------------

ஆந்திராவின் கிராமப்புறங்களில் உள்ள மக்களால் பின்பற்றுபட்டு வணங்கப்படும் ஏழு சகோதர-பெண் தெய்வங்களில் பொலேரம்மாவும் ஒருவராகக் கருதப்படுகிறார். மேலும் அவருக்கு போத்துராஜு என்ற சகோதரர் இருக்கிறார்.

திருவிழா
--------

பொலேரம்மாவுக்கு நடக்கும் திருவிழா மூன்று நாட்கள் நீடிக்கும். ஒரு எருமை அம்மனுக்கு பிரசாதமாக பலியிடப்பட்டு, அதன் இரத்தத்தை ஒரு தொட்டியில் ஊற்றி, கிராமம் முழுவதும் சிதறடிக்கப்படும் சடங்கு முறையில் உள்ளது

மேற்கோள்கள்
-----------

1. ↑  Jordan, Michael (2014-05-14) (in en). *Dictionary of Gods and Goddesses*. Infobase Publishing. பக். 249. பன்னாட்டுத் தரப்புத்தக எண்:978-1-4381-0985-5. .
2. ↑  Claus, Peter (2020-10-28) (in en). *South Asian Folklore: An Encyclopedia*. Routledge. பக். 381. பன்னாட்டுத் தரப்புத்தக எண்:978-1-000-10122-5. .
3. ↑  Jakimowicz, Marta (1988) (in en). *Metamorphoses of Indian Gods*. Seagull Books. பக். 28. பன்னாட்டுத் தரப்புத்தக எண்:978-81-7046-029-9. .
4. ↑  Walker, Benjamin (2019-04-09) (in en). *Hindu World: An Encyclopedic Survey of Hinduism. In Two Volumes. Volume I A-L*. Routledge. பக். 399. பன்னாட்டுத் தரப்புத்தக எண்:978-0-429-62465-0. .
5. ↑  Rao, N. Sudhakar (2002) (in en). *Ethnography of a Nomadic Tribe: A Study of Yanadi*. Concept Publishing Company. பக். 73. பன்னாட்டுத் தரப்புத்தக எண்:978-81-7022-931-5. .
6. ↑  Coelho, Gail (2018-10-08) (in en). *Annotated Texts in Beṭṭa Kurumba*. BRILL. பக். 319. பன்னாட்டுத் தரப்புத்தக எண்:978-90-04-37824-7. .
7. ↑  Coelho, Gail (2018-10-08) (in en). *Annotated Texts in Beṭṭa Kurumba*. BRILL. பக். 47-48. பன்னாட்டுத் தரப்புத்தக எண்:978-90-04-37824-7. .
**கோலமாவு கோகிலா** 2018 ல் வெளிவந்த இந்திய தமிழ் நகைச்சுவை திரைப்படமாகும். நெல்சன் திலீப்குமார் இத்திரைப்படத்தை எழுதி இயக்கியியுள்ளார். இத்திரைப்படத்தை லைகா புரடக்சன் தயாரித்திருந்தது. இத்திரைப்படத்தின் முக்கிய கதாபாத்திரத்தில் நயன்தாரா நடிக்க அவருடன் இணை கதாபாத்திரங்களில் யோகி பாபு, சரண்யா பொன்வண்ணன், ஆர்.எஸ் சிவாஜி, சார்ள்ஸ் வினோத் மற்றும் ஹரீஸ் பேர்டி ஆகியோரும் நடித்திருந்தனர். அனிருத் ரவிச்சந்தர் இத்திரைப்படத்திற்கான இசையை அமைத்திருந்தார். இத்திரைப்படம் ஆகஸ்ட் 17, 2018 ல் வெளிவந்தது. இத்திரைப்படம் தெலுங்கிலும் இதே தினத்தில் கொ கொ கோகிலா எனும் பெயரில் வெளியானது.

கதைச்சுருக்கம்
--------------

இப்படம் ஆரம்பத்தின் போதே கொக்கைன் மாபியா தலைவன் பாய் ஒர் காவலரைக் கொல்வதுடன் தொடங்குகிறது. கோகிலா நடுத்தர குடுபத்து மூத்த பெண் பிள்ளை. வேலை தேடி அலையும் அவளுக்கு அழகுக்கலை நிலையத்தில் ஒரு வேலை கிடைக்க தெரியாமல் கொக்கைன் போதைப்பொருள் கடத்தல் காரர்களிடம் சிக்கிகொள்கிறாள். அதன் பின்னர் தனது தாய் புற்றுநோயால் பாதிக்கப்பட்ட பலரிடம் உதவி கேட்டும் கிடைக்காமல் கொக்கைன் போதைப்பொருள் கடத்தல் காரர்களுடன் சேர்ந்து கொக்கைனை அல்போன்ஸிற்கு (ராஜேந்தர்) கடத்துவதில் ஈடுபடுகிறாள் கோகிலா. இது இவ்வாறு இருக்க காவல் அதிகாரி குரு கடத்தல் காரர்களை பிடிக்க பல செயல்களில் ஈடுபட்டு வருகிறார்.அதன் பிறகு கோகிலா கடத்துவதை யாரோ காவல் துறையிடம் காட்டி கொடுத்துவிட அவர்கள் இருவரையும் கடத்தல்காரத் தலைவனிடம் கொல்லச் சொல்கிறாள்.

கடத்தல்காரத் தலைவன் கோகிலாவைக் கற்பழிக்க வர அவனை அடிக்கிறாள். அதனால் அவன் உணர்வற்றுகிடக்க 100 கிலோ கொக்கைனையும் கோகிலாவே கடத்த வேண்டும் என பாய் கட்டளையிடுகிறான். அதன் பின்னர் கோகிலா அக் கொக்கைனை கடத்த தன்  குடும்பத்துடன் எடுக்கும் சாகசங்கள். அதன் பின்னர் அனைத்து தடைகளையும் தாண்டி வெற்றி பெறுகிறாள் கோகிலா.

நடிகர்கள்
---------

நயன்தாரா-கோகிலா

யோகி பாபு- சேகர்

சரண்யா பொன்வண்ணன்-கோகிலாவின் தாய்

ஆர்.எஸ் சிவாஜி- கோகிலாவின் தந்தை

ஹரீஸ் பேரடி-பாய்

சார்ள்ஸ் வினோத்-மோகன்

ராஜேந்திரன்-அல்போன்ஸ்

சரவணன்- இன்ஸ்பெக்டர் குரு

சீனு மோகன்-போலிஸ் கான்ஸ்டபிள்

அன்பு தாசன்- லக்ஸ்மன் குமார்(LK)

ஜக்குலின் பெர்ணாண்டஸ் (விஜய் டீவி)-சோபி(கோகிலாவினுடைய தங்கை)

அறந்தாங்கி நிஷா-குருவினுடைய மனைவி

வடிவேல் பாலாஜி(விஜய் டிவி)-ரெமோ குமார்(LK's  மாமா)

ரெடின் கிங்ஸ்லி-தோனி

வெளியீடு
--------

இத்திரைப்படத்தின் மொத்த செலவு 8 கோடி  என மதிப்பிடப்பட்டுள்ளது. ஆகஸ்ட் 17, 2018 இத்திரைப்படம் வெளிவந்தது.

மேற்கோள்கள்
-----------



1. ↑  "Kolamavu Kokila budget".
2. ↑  "Friday Fury-August 17". 2018-08-17 அன்று மூலம் பரணிடப்பட்டது. 2019-01-17 அன்று பார்க்கப்பட்டது.
3. ↑
இந்திய-மரபு ஓவியமீட்டெடுப்பில் முக்கிய பணிகளைச் செய்து வருபவர் கே.டீ.காந்திராசன். இவர் ஒரு ஓவியர் , கலை, வரலாற்று ஆய்வாளர்,தொல்பொருள் கண்டறிவாளர். 
இந்தியாவின் கோவில் நகரங்களிலும் மலைப்பகுதிகளிலும் குகைப் புறங்களிலும் உள்ள சுவரோவியங்களையும் பாறை ஓவியங்களையும் ஆதி பழங்குடி ஓவியங்களையும் நிறைய மீட்டெடுப்பு செய்துள்ளார்.

புதிய கண்டுபிடிப்பு(செப்டம்பர் 2009)
------------------------------------

விழுப்புரத்திலிருந்து 35 கி.மீ. தொலைவில் திருக்கோயிலூருக்கு அருகிலுள்ள கொல்லூரில் ஒரு பெரிய டாவுல்மன் அமைப்பைக் கண்டறிந்துள்ளார் காந்திராசன். பாறை ஓவியங்கள் (petroglyph) வரையப்பட்டுள்ள டாவுல்மன் தமிழகத்தில் கண்டுபிடிக்கப்பட்டது இதுவே இரண்டாவது முறை. கொல்லூர் டோல்மனில் மொத்தம் நான்கு பாறை ஓவியங்கள் வரையப்பட்டுள்ளன.

பிற கண்டுபிடிப்புகள்
--------------------

### மே 2009

நீலகிரி மாவட்டம் மோயாறு நதியை ஒட்டிய கள்ளம்பாளையத்தின் அருகிலுள்ள பேருதொரப்பட்டியில் கண்டுபிடிக்கப்பட்ட டோல்மன் வகை நினைவுக்கல்லில் பாறை ஓவியங்கள் செதுக்கப்பட்டுள்ளது தெரிய வந்துள்ளது. கி.மு. 1000 முதல் கி.மு.300 வரையிலான கற்கால கட்டத்தில் (megalithic period) செதுக்கப்பட்டதாகக் கருதப்படும் இந்த நினைவுக்கல் வட்ட வடிவத்தில் இருப்பது சிறப்பு; பொதுவாக டோல்மன்கள் செவ்வக வடிவில் உள்ளவை. இது ஒரு அரிய, அசாத்தியமான கண்டுபிடிப்பு என்று கூறுகிறார் இந்த மீட்பு-ஆராய்ச்சியைத் தலைமையேற்று நடத்தி வரும் கே.டி.காந்திராஜன்.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

சுட்டுகள்
---------

1. ↑  "காப்பகப்படுத்தப்பட்ட நகல்". 2009-08-28 அன்று மூலம் பரணிடப்பட்டது. 2009-09-20 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2009-09-27 அன்று மூலம் பரணிடப்பட்டது. 2009-09-20 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2009-06-02 அன்று மூலம் பரணிடப்பட்டது. 2010-08-03 அன்று பார்க்கப்பட்டது.
**ஆளிச் செடி** (*Flax*) நாருக்காகவும் வித்திற்காகவும் சாகுபடி செய்யப்படும் ஒரு செடியாகும். இதன் விஞ்ஞானப் பெயர் லைனம் யுசிட்டாட்டிசிமம் (Linum usitatissimum) என்பதாகும். கருங்கடலுக்கும் காசுபியன் கடலுக்கும் இடையிலுள்ள பகுதியில் இது ஆதியில் வளர்ந்தது எனக் கருதப்படுகிறது.

ஆளிச் செடியின் விவரங்கள்
------------------------

நிமிர்ந்து நேராக வளரும் 120 செமீ உயரத் தண்டு, மெல்லிய ஊசி வடிவில் 2-4 செ.மீ. நீளமும் 3மிமீ அகலமுள்ள நீலப் பச்சை நிற இலைகள், 5 நீல நிற இதழ்களாலான மலர், உருண்டையான வறண்ட வில்லை வடிவில் 5-9 மிமீ விட்டமும் 4-7 மிமீ நீளமும் உள்ள விதைகள் கொண்ட காய்.

ஆளிச் செடியின் நார், சணல் என்று தமிழில் வழங்கப்படுகின்றது.

ஆளிச்செடியின் நீல நிறப் பூ

பயன்பாடுகள்
-----------

விதைக்காகவும் நாருக்காவும் ஆளி வளர்க்கப்படுகின்றது. செடியின் பல்வேறு பகுதிகள் நார், சாயம், மருந்துகள், மீன்வலை மற்றும் சவர்க்காரம் தயாரிக்கவும் பயன்படுகின்றன. பூங்காக்களில் ஒரு அலங்காரச் செடியாகவும் கருதப்படும் ஆளியின் முழு நீல நிறம் அதன் தனித்தன்மை; ஒரு சில பூக்களே
முழு நீல நிறம் உடையன; பெரும்பாலான நீல நிறப் பூக்களில் கருஞ்சிவப்பு இழையோடும்.

### ஆளி விதை

ஆளி விதை ஈட்டும் எண்ணெய் பல நூற்றாண்டுகளாக வண்ணச் சாயங்களில்
மெருகெண்ணெய்களிலும் (varnish) உலரவைக்கும் பொருளாக பயன்படுத்தப்படுகின்றது. 
விதைகளை உணவாகவும், விதைகளிலிருந்து குளிர்நிலையில் ஆட்டி எடுக்கப்பட்ட சணலெண்ணெய் (*Linseed Oil*) உணவுப் பொருள்களில் சேர்த்துகொள்ளலாம்.

இருவகை ஆளி விதைகள் உள்ளன; ஒன்று, மஞ்சள் மற்றொன்று காவி நிறம். காவி. ஆளி ஆயிரம் ஆண்டுகளாக உணவாக இருந்து வந்தாலும் அது சாயம், கால்நடை தீவனம் மற்றும் சாயத்தில், ஓர் உள்ளடங்கு பொருளாகத் தான் அதிகம் பயன்படுத்தப்படுகின்றது. காவி ஆளியும் மஞ்சள் ஆளியும் ஒத்த ஊட்டச் சத்து மதிப்புள்ளதாகவும், சம அளவு குறுஞ்-சங்கிலி ஒமேகா-3 கொழுப்பு அமிலங்கள்
கொண்டதாகவும் திகழ்கின்றன. இதற்கு விதிவிலக்கு, சாலின்(*solin*) என்று அழைக்கப்படும் மஞ்சள் 
ஆளி; இதில் ஒமெகா-3 குறைவு, முற்றிலும் வேறுபட்ட எண்ணெயின் உயிரியல்
கட்டமைப்பு உருவரை படிமம் (*organic structural profile*) கொண்டது.

ஆளி விதை (Flax seed)
மீன் உணவு அதிகம் சாப்பிடாதவர்கள் ஒமேகா-3 கொழுப்புச் சத்தைப் பெறுவதற்கு ஆளியை உணவில் சேர்த்துக் கொள்ளலாம். ஒரு தேக்கரண்டி ஆளி விதையின் மாவுடன் 3 தேக்கரண்டி நீர் சேர்த்தால், அது கேக் மற்றும் ரொட்டி சுடுவதற்கு, முட்டைக்கு பதிலான இறுகு பொருளாகும். ஆளிவிதையின் எண்ணெய், பால் சுரப்பதைக் கூட்டும் பொருளாகப் பரிந்துரைக்கப்படுகின்றது (*galactagogue*).

இதய நோய்க்கு காரணமான கொலஸ்ராலையும் இரத்த அழுத்தத்தையும் குறைப்பதோடு இரத்தக் குழாய்களில் அடைப்புகள் ஏற்படாமல் தடுத்து, உடல் நலம் பேண ஒமேகா-3 உதவுகின்றது.

மேற்கோள்கள்
-----------

1. ↑  "USDA GRIN Taxonomy". 6 அக்டோபர் 2014 அன்று மூலம் பரணிடப்பட்டது. 2 October 2014 அன்று பார்க்கப்பட்டது.
2. ↑  Allaby, R.; Peterson, G.; Merriwether, D.; Fu, Y.-B. (2005). "Evidence of the domestication history of flax (*Linum usitatissimum* L.) from genetic diversity of the sad2 locus". *Theoretical and Applied Genetics* **112** (1): 58–65. doi:10.1007/s00122-005-0103-3. .
**இலியூ கோங்** (*Liu Hong*, கி.பி. 129 – கி.பி. 210), அல்லது **யுவான்சுவோ** ஒரு சீன வானியலாளரும் கணிதவியலாளரும் ஆவார். இவர் சீன மூவேந்தர் காலத்தில் வழக்கில் இருந்த நிலாச் செலவைக் கணிக்கும் முறையை உருவாக்கினார்.

வானியல்
-------

இவர் தைழ்சான் பகுதியில் (இன்றைய மெங்கியின் நாடு, சாந்தோங் மாகாணம்) பிறந்தார். இவர் கிழக்கு ஆன் அரசமரபைச் சார்ந்த இளவரசர் இலூ கால்வழியில் வந்த இலியூ யூ குடும்பத்தில் வளர்ந்தார். இலியூ இளம்பருவத்திலேயே வானியலில் ஆர்வமுடன் வளர்ந்தார். இவர் கி.பி 160 இல் பேரரசு வானியல் அமைப்பில் அலுவலராக அமர்த்தப்பட்டார். இது இவர் இழந்த நூல்களான *குவி யாவோ சூ (Qi Yao Shu)* (ஏழு கோளியல்), *பா யாவுன் சூ (Ba Yaun Shu)* (எட்டுத் தனிமவியல்) ஆகிய நூல்க்களை எழுத வழிவகுத்த்து. After the death of his father, Liu retired for a short time but returned to his work, collaborating with Cai Yong on the *Qian Xiang Li* (Qian Xiang Calendar), இந்நிலை அக்காலத்தில் மிக வளர்ந்த அறிவு வாய்ந்த்தாக விளங்கியதால், உடனே சீனப் பேரரசு இதைப் பின்பற்றியது. இந்த நாட்காட்டி முத்ன்முதலாக சீனாவில் நிலா இயக்கத்தை முன்கணித்தது. இந்த முறை மூன்று வான்பொருள்களின் இடையிலான கணக்கீட்டைச் செய்யும் வழிமுறையான பெரியாப்சிசு விவாதத்தை முதன்முதலாகத் தோற்றுவித்தது. இது பருவந்தோறும் நிலா இயக்கத்தைக் கட்டமைத்தது. நாட்காட்டியின் துல்லியத்தை நிறுவும் இவரது முறை ஒளிமறைப்புகளின் கண்டுபிடிப்பால் ஏற்பட்டதாகும்.

இது ஏற்கெனவே ஃஏன் பேரரசு கி.பி 85 முதல் பின்பற்றிய பழைய முறையைப் பதிலீடு செய்தது. மூவேந்தர்கால இந்தச் சீன முயற்சி சீனா ஒற்றுமைபெற்ற யின் பேரரசு காலம் (கி.பி 265-கி.பி 420) வரை பின்பற்றப்பட்டது .

மேற்கோள்கள்
-----------

1. 1 2  Selin, Helaine, தொகுப்பாசிரியர் (1997). *Encyclopaedia of the History of Science, Technology, and Medicine in Non-Western Cultures*. Boston: Kluwer Academic. பக். 514. பன்னாட்டுத் தரப்புத்தக எண்:9780792340669. .
2. ↑  De Crespigny, Rafe (2007). *A Biographical Dictionary of Later Han to the Three Kingdoms (23-220 AD)*. Boston: Leiden. பக். 510. பன்னாட்டுத் தரப்புத்தக எண்:9047411846.
3. ↑  Zhang, Qizhi (2015). *An Introduction to Chinese History and Culture*. New York: Heidelberg. பக். 387. பன்னாட்டுத் தரப்புத்தக எண்:9783662464823.
4. ↑  Lingfeng, Lü (2007). "Eclipses and the Victory of European Astronomy in China". *East Asian Science, Technology, and Medicine* (27): 127.
5. ↑  North, John (2008). *Cosmos: An Illustrated History of Astronomy and Cosmology*. Chicago: University of Chicago Press. பக். 139–140. பன்னாட்டுத் தரப்புத்தக எண்:9780226594408.
**போல்செனா லாகசு** *(Bolsena Lacus )* என்பது சனி கோளின் மிகப்பெரிய துணைக்கோளான டைட்டன் நிலவில் காணப்படும் ஐதரோகார்பன் ஏரிகளில் ஒன்றாகும் .

திரவ ஈத்தேனும் மீத்தேனும்  சேர்ந்து இந்த ஏரியை உருவாக்குகியுள்ளன. கேசினி விண்வெளி ஆய்வுக்கலம் இந்த ஏரியைக் கண்டறிந்தது. 
75.75°வ மற்றும் 10.28° மே என்ற அடையாள ஆள்கூறுகளில் 101 கிலோமீட்டர் நீளத்திற்கு போல்செனா லாகசு ஏரி அமைந்துள்ளது. இத்தாலியில் உள்ள போல்செனா ஏரியின் நினைவாக இந்த ஏரிக்கு போல்செனா லாகசு என்று பெயரிடப்பட்டது.

மேற்கோள்கள்
-----------

1. ↑  Robert Hanbury Brown, Jean-Pierre Lebreton, John H. Waite, Titan from Cassini-Huygens (Springer, 2009) page 508.
2. ↑  "Bolsena Lacus". *USGS planetary nomenclature*. USGS. 2013-12-28 அன்று பார்க்கப்பட்டது.
3. ↑  Coustenis, A.; Taylor, F. W. (21 July 2008). *Titan: Exploring an Earthlike World*. World Scientific. பக். 154–155. பன்னாட்டுத் தரப்புத்தக எண்:978-981-281-161-5. இணையக் கணினி நூலக மையம்:144226016. .

புற இணைப்புகள்
--------------

* USGS labelled synthetic aperture radar map of Titan's north polar region
**அகமது அம்லா** (*Ahmed Amla*, பிறப்பு: செப்டம்பர் 15 1979) தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 128 முதல்தர துடுப்பாட்டப் போட்டிகளிலும், 127 ஏ-தர துடுப்பாட்டப் போட்டிகளிலும், 53 இருபதுக்கு -20 போட்டிகளிலும் கலந்து கொண்டுள்ளார். 1997/98-2013ஆண்டுகளில், முதல்தர துடுப்பாட்டப் போட்டிகளிலும் பங்குகொண்டார்.

2013 ஆம் ஆண்டு ஏப்ரல் மாத்த்தில் அம்லா அனைத்து வகையான துடுப்பாட்ட்டப் போட்டிகளிலிருந்தும் ஓய்வு பெறுவதாக அறிவித்தார். தனது படிப்பில் வணிகப் பட்டப்படிப்பில் கவனம் செலுத்தவும், வணிக நலன்களைத் தொடரவும் திட்டமிட்டார். 

2011 ஆம் ஆண்டு முதல் 2013 வரை அம்லா மொசாம்பிகன் தேசிய அணியின் பயிற்சியாளராக பணியில் ஈடுபட்டார். ஆரம்பத்தில் ஒரு ஆலோசகராகவும் பின்னர் மூத்த பயிற்சியாளராகவும் இருந்தார்.

மேற்கோள்கள்
-----------

1. ↑  Ahmed Amla retires from cricket, 18 April 2013 *URL visited on 13 December 2013*
2. ↑  Firdose Moonda (28 May 2011). "Taking Africa to the next level" – ESPNcricinfo. Retrieved 11 February 2015.

புற இணைப்புகள்
--------------

* கிரிக்கின்ஃபோவில் இருந்து விளையாட்டுவீரர் விபரக்குறிப்பு: அகமது அம்லா
S&P 500 with 20 நாட்கள், இரண்டு-திட்ட விலக்கம் கொண்ட போலிங்கெர் பேண்ட்
**போலிங்கெர் பட்டைகள்** (*Bollinger bands*) என்பது ஜான் போலிங்கெர் என்பவரால் 1980களில் உருவாக்கப்பட்ட ஒரு தொழினுட்பப் பகுப்பாய்வுக் கருவி ஆகும். இந்த போலிங்கெர் பட்டைகள் சராசரியாக நகர்கிற (moving average envelope) முறையைப் போன்றது. பங்குகளின் சராசரியாக நகர்கிற விலைக்கு மேலும் கீழும் ஒரு குறிப்பிட்ட இடைவழியில் இரண்டு கோடுகள் ஒரு உறை போன்று வரையப்பட்டிருக்கும். இந்த இரண்டு கோடுகளுக்கும் இடையில் உள்ள பகுதி ஒரு பட்டை (band) ஆகும். சராசரியாக நகர்கிற முறைக்கும் போலிங்கெர் பட்டைக்கும் இடையில் சிறிது வித்தியாசம் உள்ளது. சராசரியாக நகர்கிற முறையில் அதனுடைய பட்டையகலம் (band width) ஒரு குறிப்பிட்ட அளவைக் கொண்டிருக்கும். போலிங்கெர் பேண்டில் இந்த குறிப்பிட்ட அளவுக்குப் பதிலாக திட்ட விலக்கத்தை (standard deviation) கொண்டு அளவிடப்படுகிறது. திட்ட விலக்கம் பொதுவாகப் பங்கு சந்தையின் ஏற்ற இறக்கம் பொறுத்து அமைவதால் இதன் பட்டையகலம் தன்னைத்தானே சரி செய்துகொள்ளும் தன்மையைக் கொண்டுள்ளது.

விளக்கம்
--------

போலிங்கெர் பட்டைகள் பங்குச்சந்தையில் பங்குகளின் விலையின் ஏற்ற இறக்கங்களை அறிய உபயோகப்படுத்தப்படும் பங்கு காட்டி (indicator) ஆகும். பங்குகளின் விலைக்கு ஏற்றவாறு இந்தப் பட்டை அகலம் வேறுபடும். பங்குகளின் விலையில் ஏற்படும் மாற்றங்கள் அதிகமாக இருந்தால் (high volatility) போலிங்கெர் பேண்டில் பட்டை அகலம் கூடும். மாறாகப் பங்குகளின் விலையில் ஏற்படும் மாற்றங்கள் குறைவாக இருந்தால் (low volatility) போலிங்கெர் பேண்டில் பட்டை அகலம் குறையும். இதைக் கொண்டு பங்குகள் வாங்குவதை அல்லது விற்பதை முடிவுசெய்யலாம்."Bollinger Bands - Official site of John Bollinger's Bollinger Bands and Capital Growth Letter". 8 சூன் 2016 அன்று பார்க்கப்பட்டது.

போலிங்கெர் பட்டைகளின் பண்புகள்
------------------------------

ஜான் போலிங்கெர், இதன் பண்புகளை இவ்வாறு விவரிக்கிறார்.

* போலிங்கெர் பேண்டின் பட்டை அகலம் குறைவானதற்குப் பிறகு பங்குகளின் விலைமாற்றம் திடீரென மாறுவதற்கு வாய்ப்பு அதிகம்.
* பங்குகளின் விலை இந்தப் பட்டையை விட்டு வெளியே சென்றால் அதே போக்கு நீடிக்கும்.
* பங்குகளின் அதிக விலையும் குறைவான விலையும் இந்தப் பட்டைக்கு வெளியேயும், அதனைத் தொடர்ந்து பங்குகளின் அதிக விலையும் குறைவான விலையும் இந்தப் பட்டைக்கு உள்ளேயும் ஏற்பட்டால் போக்கில் மாற்றம் ஏற்பட வாய்ப்பு உள்ளது.

கணக்கீடு
--------

போலிங்கெர் பட்டைகளில் மூன்று கோடுகள் உள்ளன. அதாவது பங்குகளின் சராசரியாக நகர்கிற விலையின் மேல் மற்றும் கீழ் புறத்தில் உள்ளது இரண்டு கோடுகள் உள்ளன. பின்வரும் சமன்பாட்டில் "n" என்பது சராசரியாக நகர்கிற விலையின் எடுத்துக் கொள்ளப்படும் நாட்கள் ஆகும். 

நடுப் பட்டை = {\displaystyle {\frac {\sum \_{k=1}^{N}Close\_{k}}{n}}}

மேல் பட்டையும் கீழ் பட்டையும், நடு பட்டையைலிருந்து திட்ட விலக்கத்திற்கு தகுந்த தொலைவில் இருக்கும். 

மேல் பட்டை = நடு பட்டை +{\displaystyle {\biggr [}D\*{\sqrt {\frac {\sum \_{k=1}^{N}{\biggl (}Close\_{k}-Middleband{\biggr )}^{2}}{n}}}{\biggr ]}}

கீழ் பட்டை = நடு பட்டை-{\displaystyle {\biggr [}D\*{\sqrt {\frac {\sum \_{k=1}^{N}{\biggl (}Close\_{k}-Middleband{\biggr )}^{2}}{n}}}{\biggr ]}}

போலிங்கெர் n = 20 என்பதைச் சராசரியாக நகர்கிற விலையாகக் கொண்டார்.

மேற்கோள்கள்
-----------

1. ↑  "Bollinger Bands – Trademark Details". Justia.com. 2011-12-20.
2. ↑  **Steven B Achelis**. Technical Analysis from A-to-Z *, Vision books, Page No. 72*.
3. 1 2  **Steven B Achelis**. Technical Analysis from A-to-Z *, Vision books, Page No. 74*.
வெள்ளை சர்க்கரை
**வெள்ளை சர்க்கரை** (*White sugar*) என்பது பொதுவாகப் பயன்படுத்தப்படும் சர்க்கரை வகையாகும். மேசை சர்க்கரை, மணியுரு சர்க்கரை அல்லது சர்க்கரை என்று பல பெயர்களால் அழைக்கப்படுகிறது. பீட்ரூட் அல்லது கரும்பில் இருந்து இச்சர்க்கரை தயாரிக்கப்படுகிறது. தயாரிக்கப்படும் சர்க்கரை சுத்திகரிப்பு செயல்முறைக்கும் உட்பட்டுள்ளது.

விளக்கம்
--------

சர்க்கரைப் பாகை சுத்திகரிப்பு செயல்முறைக்கு உட்படுத்தி அழுக்கு நீக்கி சுக்ரோசு எனப்படும் வெள்ளை சர்க்கரை தயாரிக்கப்படுகிறது. இது 99.7% சதவீதத்திற்கும் அதிகமான தூய்மையைக் கொண்டுள்ளது.  சுக்ரோசின் மூலக்கூற்று வாய்ப்பாடு C 12 H 22 O 11 ஆகும். கரும்பு மற்றும் சர்க்கரைவள்ளிக்கிழங்கு ஆகியவற்றிலிருந்து தயாரிக்கப்படும் வெள்ளை சர்க்கரைகள் வேதியியல் ரீதியாக வேறுபடுத்த முடியாதவை: இருப்பினும், கார்பன்-13 பகுப்பாய்வு மூலம் அதன் தோற்றத்தை அடையாளம் காண முடியும். 

கரும்பிலிருந்து தயாரிக்கப்படும் வெள்ளைச் சர்க்கரை ( சில பழுப்பு சர்க்கரை) சில சுத்திகரிப்பாளர்களால் எலும்புக் கரியைப் பயன்படுத்தி சுத்திகரிக்கப்படுகிறது.  இந்த காரணத்திற்காக கரும்பிலிருந்து வரும் வெள்ளை சர்க்கரை சைவமாகக் கருதப்படுவதில்லை. பீட் ரூட் சர்க்கரை ஒருபோதும் எலும்பு கரியுடன் சேர்க்கப்பட்டு சுத்திகரிக்கப்படுவதில்லை. எனவே இதை சைவ உணவு என்பர். 

இரசாயன மற்றும் ஊட்டச்சத்துக் கண்ணோட்டத்தில், பழுப்பு சர்க்கரையுடன் ஒப்பிடுகையில், வெள்ளை சர்க்கரையில் கால்சியம், பொட்டாசியம், இரும்பு மற்றும் மெக்னீசியம் போன்ற சில தாதுக்கள் இருப்பதில்லை. சர்க்கரைப்பாகுவில் இவை சிறிய அளவில் உள்ளன.    எனவே வெள்ளை நிறமும் குறைந்த சுவையும் மட்டுமே சில கண்டறியக்கூடிய வேறுபாடுகள் ஆகும்.

மேற்கோள்கள்
-----------

1. 1 2  Dario Bressanini (3 June 2009). "Miti culinari 6: lo zucchero veleno bianco" (in it). *Le Scienze Blog*. .
2. ↑  "Animal Bones". *www.sucrose.com* (ஆங்கிலம்). 2019-09-19 அன்று பார்க்கப்பட்டது.
3. ↑  "A List of Bone Char Free Vegan Sugar Companies". *ordinaryvegan.net* (ஆங்கிலம்). 2019-09-19 அன்று பார்க்கப்பட்டது.
4. ↑  Raffaella Procenzano (28 January 2014). "Lo zucchero bianco fa male più dello zucchero grezzo?" (in it). .
5. ↑  Anahad O'Connor (12 June 2007). "The Claim: Brown Sugar Is Healthier Than White Sugar" (in en). ..
6. 1 2  Dario Bressanini (6 April 2009). "Miti culinari 5: le virtù dello zucchero di canna" (in it). .
எத்தியோப்பியாவில்
**வெள்ளை கூழைக்கடா** (The great white pelicon) என்னும் பறவை **கிழக்கு வெள்ளை கூழைக்கடா** , **ரோஸி கூழைக்கடா, வெள்ளை கூழைக்கடா என்றும் அழைக்கப்படுகிறது. இவ்வகை பறவை கூழைக்கடா பறவைகள் குடும்பத்தில் ஒரு வகை பறவையாகும்.** இவ்வகை பறவைகள் தென்கிழக்கு ஐரோப்பாவிலிருந்து ஆசியா மற்றும் ஆப்பிரிக்கா வழியாக, சதுப்பு நிலங்கள் மற்றும் ஆழமற்ற ஏரிகளில் இனப்பெருக்கம் செய்கிறது.

  

த‌மி‌ழ்நா‌ட்டி‌ல் பள்ளிக்கரணை அருகில் உள்ள வேடந்தாங்கல் பறவைகள் சரணாலயத்தில் காணப்பட்டதாக தரவுகளின் மூலம் அரிய முடிகிறது. 

வெள்ளை கூழைக்கடா என்னும் இவ்வகை பறவை  குறைந்தபட்ச கவலை நிலையில் இருப்பதாக அழிந்து வரும் உயிரினங்களின் IUCN சிவப்பு பட்டியல் (IUCN) மதிப்பிட்டுள்ளது. 

இப்பறவை பின் இணைப்பு I  வனவிலங்குகளின் புலம்பெயர்ந்த உயிரினங்களைப் பாதுகாப்பதற்கான மாநாடு, காட்டுப் பறவைகளைப் பாதுகாப்பதற்கான ஐரோப்பிய ஒன்றியப் பறவைகள் ஆணையின் கீழ் இணைப்பு I மற்றும் ஐரோப்பிய வனவிலங்குகள் மற்றும் இயற்கை வாழ்விடங்களைப் பாதுகாப்பதற்கான பெர்ன் மாநாட்டின் பின் இணைப்பு II இன் கீழ் பட்டியலிடப்பட்டுள்ளது. மேலும் ஐரோப்பிய ஒன்றியத்தில் 108 சிறப்புப் பாதுகாப்புப் பகுதிகளுக்குள் பட்டியலிடப்பட்டுள்ளது. ஐரோப்பிய வரம்பில் உள்ள 43 முக்கியமான பறவை பகுதிகளுக்குள் (IBAs) அடங்கும்.  ஆப்பிரிக்க-யூரேசிய புலம்பெயர்ந்த நீர்ப்பறவைகளைப் பாதுகாப்பதற்கான ஒப்பந்தம் (AEWA) பட்டியலில் இவ்வகை இனமும் ஒன்றாக கருதப்படுகிறது.

மேற்கோள்கள்
-----------
**சுகாயெவ் நீக்கல் வினை** (*Chugaev elimination*) என்பது ஆல்ககாலில் இருந்து தண்ணீர் மூலக்கூறை நீக்கி ஆல்க்கீன் தயாரிக்க உதவும் வேதி வினையாகும். இவ்வினையில் இடைநிலைச் சேர்மமாக சேந்தேட்டு உருவாகிறது. இலெவ் சுகாயெவ் என்ற உருசிய வேதியியலாளர் கண்டுபிடித்த காரணத்தால் இவ்வினை இவரது பெயரால் அழைக்கப்படுகிறது.

வினையின் முதலாவது படிநிலையில் அல்காக்சைடு மற்றும் கார்பன் இருசல்பைடில் (CS2) இருந்து பொட்டாசியம் சேந்தேட்டு , அயோடோமீத்தேனுடன் இணைந்து உருவாகிறது. பின்னர் இது சேந்தேட்டாக உருத்திரிகிறது.

200 பாகை செல்சியசு வெப்பநிலையில் மூலக்கூறிடை நீக்கல் வினையின் விளைவாக ஆல்க்கீன் உருவாகிறது. 6 உறுப்பு வளைய நிலைமாற்ற நிலையில் ஐதரசன் அணு β- கார்பன் அணுவில் இருந்து கந்தகத்திற்கு நகர்கிறது. பக்க உடன்விளைபொருள் மேலும் சிதைவடைந்து கார்பனைல் சல்பைடு ஆகவும் மீத்தேனெத்தியால் ஆகவும் மாறுகிறது.

மேற்கோள்கள் =
=============

* Latscha, Hans P. (2002). *Chemie-Basiswissen*. Berlin: Springer.
* இலெவ் சுகாயெவ் (1900). "Ueber das Thujene, ein neues bicyclisches Terpen". *Berichte der deutschen chemischen Gesellschaft* **33** (3): 3118–3126. doi:10.1002/cber.19000330363.

வெளியிணைப்புகள்
---------------

* Animation of the mechanism of the Chugaev elimination
**பிபிசிஎச்-அளவை** அல்லது **BBCH-அளவை** (*BBCH-scale*) என்பது தாவரத்தின் பனிக்கால வளர்ச்சி நிலைகளை அடையாளம் காணப் பயன்படுகிறது. பல்வேறு வகையான பயிர் வகைகளுக்கு BBCH செதில்கள் தொடர்ச்சியாக உருவாக்கப்பட்டுள்ளன. அறிவியல் துறையிலும் (பயிர் உடலியல். தாவரநோயியல், பூச்சியியல் மற்றும் தாவர இனப்பெருக்கம்) மற்றும் வேளாண் தொழில்துறை (பூச்சிக்கொல்லி பயன்பாடு, வளம், விவசாய காப்பீடு) ஆகியவற்றில் தாவரங்களின் தாவர வளர்ச்சி நிலைகள் பயன்படுத்தப்படுகின்றன. BBCH அளவிலான ஒரு தசமக் குறியீட்டு முறை பயன்படுத்தப்படுகிறது. இது முதன்மை மற்றும் இரண்டாம நிலை வளர்ச்சி நிலைகளாகப் பிரிக்கப்பட்டுள்ளது. மேலும் இது சாடொக்சு நிறுவனம் உருவாக்கிய தானிய மூலக் குறியீடு ஆகும்.

BBCH என்பது "Biologische **B**undesanstalt, **B**undessortenamt und **CH**emische Industrie" என்பதன் சுருக்கமாகும்.

மேற்கோள்கள்
-----------

1. ↑  
Zadoks, J.C.; T.T. Chang; C.F. Konzak (1974). "A decimal code for the growth stages of cereals.". *Weed Research* **14** (6): 415–421. doi:10.1111/j.1365-3180.1974.tb01084.x.
2. ↑  "E-Notes". E-Notes.

வெளி இணைப்புகள்
---------------

* A downloadable version of the BBCH scales
**பிபின் கனத்ரா**  (Bipin Ganatra 1957)  இந்தியாவின் மேற்குவங்கத்தில் கொல்கத்தாவைச் சேர்ந்த மின் பணியாளர்   ஆவார்.   இவர் தொழில் முறை தீ அணைப்பு வீரர் இல்லை என்றாலும்  தீ விபத்துகள் ஏற்படும் இடங்களில் தாமாகச் சென்று தீ அணைப்புப் பணிகளில் ஈடுபடும் தொண்டர். இந்தச் சேவையைப் பாராட்டி 2017 இல் இவர் பத்ம சிறி விருது பெற்றார். 

மிக எளிய நிலையில் உள்ள இவர் குசராத்து மாநிலத்தில் பிறந்தவர். 1982 இல் இவருடைய அண்ணன் தீ விபத்தில் சிக்கி மாண்டு போனார். அந்தத் துயர நிகழ்ச்சி பிபின் கனத்ராவை நெகிழ வைத்தது. அதன் காரணாமாக 
40 ஆண்டுகளுக்கும் மேல் தன்னார்வத்துடன் இந்தத் தீ அணைக்கும் பணிகளுக்கு உதவியாக இருந்து வருகிறார். நெருப்பை அணைப்பதிலும் பாதிக்கப்பட்ட மக்களை மீட்பதிலும் உதவி செய்து வருகிறார். நூற்றுக்கும் மேலான தீ விபத்துகளில் உதவி செய்துள்ளார்.

கனத்ரா தீ அணைக்கும் தொழிலில் முறையான  பயிற்சி பெற்றவர் இல்லை. இருப்பினும் தொழில் முறை தீ அணைப்பு வீரரைக் காட்டிலும் சிறப்பாகச் செயல்படுபவராக ஆனார். ஒரு உயரமான கட்டட த்தில் ஐந்தாம் தளத்தில்  தீ விபத்தில் சிக்கி இருந்து தவித்த கரு உற்ற பெண்ணைக் காப்பாற்றினார். எரிந்து கொண்டிருந்த கிட்டங்கியில் இரண்டு காற்று உருளைகளை மீட்டு எடுத்து வந்தார். இத்தகைய தீ விபத்துகளில் உதவி செய்து உடலில் காயங்கள் பல முறை அடைந்தார்.

சமூகச் சேவை அங்கீகாரம்
----------------------

தொலைக்காட்சிகளில் செய்திகளைப் பார்த்தும் கேட்டும் தீ நேர்ந்த இடங்களைப் பற்றி தீ அணைக்கும் துறைக்குத் தெரிவித்தும், உடனே பொது ஊர்தியில் பயணம் செய்து தீ விபத்து நிகழிடத்திற்குச் சென்றடைவார். இவருடைய செயல்களைக் கண்டு ஊக்குவிக்கும் படி தீ அணைக்கும் துறையினர் இவருக்கு அடையாள அட்டை, காக்கி உடை போன்றவற்றை வழங்கினர்.

இந்திய நடுவணரசு இவரது சமூகச் சேவையைப் பாராட்டிப் பத்ம சிறி விருது இவருக்கு வழங்கியது.

மேற்கோள்
--------

1. ↑
2. ↑  "West Bengal: Unofficial firefighter Bipin Ganatra to get Padma Shri" (in en-US). *The Indian Express*. 2017-01-28. .